wickkiey/tamil-wikipedia-chunked huggingface dataset:
# பொன்னகரம் (சிறுகதை)

## குறிப்பிடத்தக்கப் பகுதிகள்

சமுதாயத்தின் அடிமட்டத்து மக்களின் வாழ்வின் அவலமும், அறியாமையும். அதன் விளைவும் கேலியான நகைச்சுவையாகச் சொல்லப்பட்டுள்ளது போல மேலோட்டமாகத் தோன்றினாலும் சமுதாய நிலை குறித்த கருத்துகள் முன்னிலைப் படுத்தப்படுகின்றன.  
கதையின் சில பகுதிகள்:
# பொன்னகரம் (சிறுகதை)

## குறிப்பிடத்தக்கப் பகுதிகள்

### பொன்னகரம்

பொன்னகரம்' (1934), அன்றைய மதராஸ் பற்றியது. இக்கதையில் நோயாளி கணவனைப் பசியாற்ற அவன் மனைவி பாலியல் தொழிலில் ஈடுபடுவது பேசப்படுகிறது. இரவில் ஒளி வெள்ளத்தில் மிதக்கும் மதராஸ் பட்டினத்தின் இருண்ட சந்துகளில் கற்பு விலை போவதைப் பற்றிப் பேசும் புதுமைப்பித்தன் கதை முடிவில் ‘என்னமோ கற்பு கற்பு என்று கதைக்கிறீர்களே! இதுதான் ஐயா பொன்னகரம்!' என்று விளாசுகிறார்!
# பொன்னகரம் (சிறுகதை)

## சர்ச்சை

2014-ஆம் ஆண்டு சென்னைப் பல்கலைக்கழகம் புதுமைப்பித்தனின் *துன்பக்கேணி*, *பொன்னகரம்* ஆகிய இரு சிறுகதைகளைத் தனது பாடத்திட்டத்தில் இருந்து நீக்கியது. பல்கலைக்கழக ஆட்சிக்குழு இக்கதைகள் தலித்துகளை இழிவுபடுத்துகின்றன என்று கருதியதால் அவ்விரு சிறுகதைகளை நீக்கியது என்பது குறிப்பிடத்தக்கது.
# சூ. இன்னாசி

**சூ. இன்னாசி** என்பவர் ஒரு தமிழக எழுத்தாளர். பாளையங்கோட்டை தூய சவேரியார் கல்லூரியில் முதுகலைத் தமிழ்த்துறை உயராய்வு மையத்தின் தலைவராகவும், சென்னைப் பல்கலைக்கழகத்தில் கிறித்தவத் தமிழ் இலக்கியத்துறைத் தலைவராகவும், திருவேங்கடவன் பல்கலைக்கழகத்தில் வருகைதரு பேராசிரியராகவும் பணியாற்றியுள்ளார்.பேச்சாற்றல், எழுத்தாற்றல் மிக்கத் தமிழ்ப் பேராசிரியர், தலைசிறந்த ஆய்வறிஞர், இலக்கணவாதி, சமூகச் சீர்திருத்தவாதி, மொழிபெயர்ப்பாளர் என்ற பன்முகங்கள் சூ. இன்னாசிக்கு உண்டு. அகராதி, இலக்கணம், இலக்கியம், மொழியியல், திறனாய்வு, ஒப்பாய்வு போன்ற பல்துறைப் புலமை சான்ற இவர் எழுதிய *“திருத்தொண்டர் காப்பியம்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் மரபுக்கவிதை எனும் வகைப்பாட்டில் பரிசு பெற்றிருக்கிறது.
# சூ. இன்னாசி

## கவிதைநூல்கள்

பதினெண்கீழ்க்கணக்கர்  
இன்னாசி கவிதைகள்
# சூ. இன்னாசி

## நாடகங்கள்

அம்பலத்தாடிகள்  
கட்சி மாறிகள்  
சாதிவாதிகள்  
பட்டங்கட்டிகள்  
பொழுது போக்கிகள்  
தேசத்தியாகி  
நன்கொடை
# சூ. இன்னாசி

## இன்னாசியின் சிறுகதைகள்

சிக்கனம்  
உபசாரம்  
உறவு காட்ட ஒருவன்  
ஏ ஜோக்ஸ்  
ஏமாற்றம்  
ஈயத்தைப்பார்த்து  
முன்யோசனை  
ஸ்டூடண்ஸ் ஆர்..  
அன்னதானம்  
அதிர்ச்சி  
அதிகாரம்  
காரியமாகத்தான்  
இருபது காசு டிக்கட்  
ஓரே வடிவம்  
கிழிசல்  
வராதது வந்தது  
தூறல் நிற்கவில்லை
# சூ. இன்னாசி

## இலக்கண நூல்கள்

1.எழுத்தியல்  
2.சொல்லியல்  
3.இலக்கணச் சிந்தனைகள்  
4.சிந்தனைக் களங்கள்
# சூ. இன்னாசி

## கட்டுரை தொகுப்புகள்

1. இலக்கிய மலர்கள்
1. மலைபடுகடாம் ஓர் அங்கம்
1. குறவஞ்சி வளர்ச்சி
1. சிந்துப்பாடல் (கிறித்துவச் சிந்துப் பாடல்களைப் பற்றி ஒரு கட்டுரையில் பேராசிரியர் விளக்குகிறார். இக்கட்டுரையின் வாயிலாக விளக்கப்படும் சிந்து நூல்கள்: (1) திரு இரட்சணியச் சிந்து, (2) பிளேக் சிந்து, (3) பிளேக் நொண்டிச் சிந்து, (4) கம்பம் தாத்தப்பன் குளச்சிந்து, (5) சல்லிக் கட்டுச்சிந்து, (6) புதுக்கால் சிந்து, (7) சிலுவைச் சிந்து, (8) விதைகிறவன் உவமை நொண்டிச் சிந்து)
# சூ. இன்னாசி

## கட்டுரைகள்

1. கம்பராமாயணமும் தேம்பாவணியும்
1. வள்ளுவக்கதிரும் கம்ப நிலவும்
1. தலையும் தாளும்
1. தொண்டர் பெருமை
1. தேம்பாவணியின் தனித்துவ முனிவன்
1. தீரத்துறந்தார்
1. தவநகர்
1. தமிழ் முனிவருள் ஒரு தனி முனிவர்
1. திருமொழியில் ஒரு மொழி
1. தத்துவப்போதகரின்நடை
1. துணிவிற்கு ஒரு தொண்டர்
1. மாற்று வடிவங்கள்
1. தேம்பாவணியில் அன்னைமரி
1. நற்பெரும் தவத்தள்
# சூ. இன்னாசி

## களஞ்சியங்களுக்காக எழுதிய கட்டுரைகள்

1.இரட்சணிய சிந்து
2.இலியட் துரை கட்டிடம்
3.இராபர்ட் கால்டு வெல்
4.பார்த்தலோமியோ சீகன் பால்க்
5.சுவாமிகக்கண்ணுப்பிள்ளை எ.டி.
6.சதுரகராதி
7.தனிநாயக அடிகள்
8.விவிலியம்
9.முத்துத்தாண்டவராயன் பிள்ளை
10.தேவியர் ஒழுக்கம்
11.வேத விளக்கம்
# சூ. இன்னாசி

## இதழ்களில் பேராசிரியரின் கட்டுரைகள்

1. தேம்பாவணியும் தமிழ் மரபும், 1980
1. கிறித்தவத் தமிழ் இலக்கியப்பணி 1984
1. தவமும் வளனும், 1985
1. இலக்கியப் புதையல் 1989
1. இயேசு பிறப்பு 19990
1. செயல்பாடு 1990
1. யோனாக்கும்மி 1990
1. இயேசு நாதர் சரிதை 1990
1. தமிழில் கருவி நூல்கள் 1990
1. பண்பாட்டுப் பெட்டகம் 1990
1. மனம் 1990
1. வாக்கு 1991
1. காயம் 1991
1. ஒரு குரல் வள்ளுவன் வழி 1991
1. உண்மைப் புகழ் 1991
# சூ. இன்னாசி

## கருத்தரங்கக் கட்டுரைகள்

1. தமிழ் முனிவர் 1972
1. புரட்சிக்கவி 1972
1. வீரமாமுனிவர் உரைத்திறன் 1977
1. தத்துவப் போதகரின் உரைநடைத் திறன்1978
1. தோம்பாவணியும் தமிழ் மரபும் 1980
1. கிறித்தவச் சிந்துப் பாடல்கள் 1984
1. தேம்பாவணியில் அன்னைமரி 1984
1. பத்துக் கட்டுரை
1. தேம்பாவணியில் கீர்த்தனை
1. தமிழியல் கட்டுரை
1. வீரமாமுனிவர் ஆசிரியர்
1. அச்சுக்கலைச் சிக்கல்கள்
1. மொழிப் பயன்பாடு
1. தேம்பாவணியின் வாழ்க்கைப் பயன்பாடு
1. தமிழ் வரலாறு பண்பாட்டியலில் வைணவம்
1. வீரமாமுனிவரின் இலக்கிய நூல்கள்
1. கிறித்தவ இலக்கியத்தில் ஆராய்ச்சி
1. அகராதியில் பிரபஞ்சத் தொகைக் கோட்பாடு
1. சிலம்பும் வழக்கும்
1. சிந்தாமணியில் திருமணச் சிந்தனைகள்
1. தொல்காப்பியத்தில் ஒரு சொல்
1. பாவேந்தரின் குயில்
1. ஆய்வுத்திட்டமிடல்
1. வீரமாமுனிவரின் இலக்கண நூல்கள்
1. தமிழ் உரைநடை இலக்கியம்
# எழில் வரதன்

**எழில் வரதன்** என்பவர் ஒரு தமிழக எழுத்தாளர். கிருஷ்ணகிரி மாவட்டம், ஓசூரில் வசிக்கும் இவர் சிறுகதைகள், கவிதைகள், நாவல்கள் உள்ளிட்ட ஐந்து நூல்களை எழுதியுள்ளார். இவர் எழுதிய *“ஆலமர இடையழகு”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் சிறுகதை எனும் வகைப்பாட்டில் பரிசு பெற்றிருக்கிறது.
# கா. மீனாட்சிசுந்தரம்

**கா. மீனாட்சிசுந்தரம்** (11 சூலை 1925 - 18 நவம்பர் 2015) என்பவர் ஒரு தமிழக எழுத்தாளர். கோயம்புத்தூர் மாவட்டம், வெள்ளக்கிணறு எனும் ஊரில் பிறந்த இவர் தமிழாசிரியராகவும், உலகத் தமிழாராய்ச்சி நிறுவனத்தில் முதன்மை அலுவல் ஆட்சியராகவும் பணியாற்றியுள்ளார். தமிழ், ஆங்கிலம் மொழிகளில் 18 நூல்களை எழுதியிருக்கிறார். இவர் பல்வேறு பட்டங்களையும், விருதுகளையும் பெற்றிருக்கிறார். இவர் எழுதிய *“சிலம்பில் பாத்திரங்களின் பங்கும் பண்பும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் திறனாய்வு எனும் வகைப்பாட்டில் பரிசு பெற்றிருக்கிறது. பழங்கால, இடைக்கால இலக்கியங்கள் குறித்து இவர் வழங்கிய பங்களிப்புகள், திருக்குறள் பற்றிய இவருடைய கட்டுரைகள், கம்பர் பற்றிய இலக்கியப் படைப்புகள் ஆகியவற்றுக்காக இவ்விருது வழங்கப்பட்டதாக 2015 சூன் 25 இல் அறிவிக்கப்பட்டது.
# மு. சுப்பிரமணி

**மு. சுப்பிரமணி** (பிறப்பு: 1961) என்பவர் ஒரு தமிழக எழுத்தாளர். திண்டுக்கல் மாவட்டம், ஆத்தூர் எனும் ஊரில் பிறந்த இவர் தற்போது நெய்வேலி பழுப்பு நிலக்கரி நிறுவனத்தில் பணியாற்றி வருகிறார். கவிதை, சிறுகதை, மொழிபெயர்ப்பு நூல்களை எழுதியுள்ளார். புதுவை வானொலியில் இவரது கவிதைகள், சிறுகதைகள் ஒலிபரப்பப்பட்டுள்ளன. “திசை எட்டும்” எனும் மொழிபெயர்ப்புக் காலாண்டிதழின் ஆலோசனைக்குழு உறுப்பினராகவும் உள்ளார். இவர் எழுதிய *“அடோல்ஃப் ஹிட்லரின் வாழ்வும் மரணமும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் பிறமொழிகளில் இருந்து தமிழாக்கம் செய்யப்படும் நூல்கள் எனும் வகைப்பாட்டில் பரிசு பெற்றிருக்கிறது.
# தேசிய தொழில்நுட்பக் கழகம் கர்நாடகம்

**தேசிய தொழில்நுட்பக் கழகம், சுரத்கல்** (*National Institute of Technology Karnataka, NITK*), என்பது இந்தியாவின் கர்நாடக மாநிலத்தில் மங்களூரில் அமைந்துள்ள அரசுப் பொறியியல், மற்றும் தொழில்நுட்பப் பல்கலைக்கழகம் ஆகும். இது முன்னர் கர்நாடக மண்டலப் பொறியியல் கல்லூரி (Karnataka Regional Engineering College, KREC) என அழைக்கப்பட்டது.  
இக்கழகம் மங்களூரிலிருந்து, உடுப்பி செல்லும் NH-17 சாலையில் இருக்கும், சுரத்கல் என்னும் மங்களூரின் புறநகர் பகுதியில் உள்ளது. இக்கழகம் 1960 ஆம் ஆண்டில் நிறுவப்பட்டது.
# மு. ஸ்ரீனிவாசன்

**மு. ஸ்ரீனிவாசன்** (பிறப்பு: 1929) என்பவர் ஒரு தமிழக எழுத்தாளர். திருநெல்வேலி மாவட்டம் ஆயக்குடியில் பிறந்த இவர் கல்கத்தா பாரதி தமிழ்ச்சங்கத்தின் செயலாளர், துணைத்தலைவர் மற்றும் தலைவராகப் பணியாற்றியுள்ளார். சென்னை, கொல்கத்தா வானொலியில் உரை நிகழ்த்தியுள்ளார். இவர் எழுதிய *கலை வரலாற்றுப் பயணங்கள்* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் பயண இலக்கியம் எனும் வகைப்பாட்டில் பரிசு பெற்றிருக்கிறது.
# மு. ஸ்ரீனிவாசன்

## எழுதிய நூல்கள்

- கலை வரலாற்றுப் பயணங்கள், பாகம் 1
- கலை வரலாற்றுப் பயணங்கள், பாகம் 2 (சேகர் பதிப்பகம், சென்னை: 2007)
- பாரதியின் பார்வையில் (விகடன் பிரசுரம், 2007)
- Bharathi, The Path India
# கலிபோர்னியா பல்கலைக்கழகம் (இர்வைன்)

**கலிபோர்னியா பல்கலைக்கழகம் (இர்வைன்)** (*University of California, Irvine*) (சுருக்கமாக, யுசிஐ அல்லது க ப இர்வைன்) அமெரிக்காவில் உள்ள கலிபோர்னியா மாநிலத்தில் இர்வைன் நகரில் அமைந்துள்ள ஓர் பொது ஆய்வு பல்கலைக்கழகம் ஆகும். இப்பல்கலைக்கழகம் 1965 ஆம் ஆண்டு நிறுவப்பட்டது. இங்கு ஐந்து நூலகங்கள் உள்ளன. ப்ரென் பள்ளியில் மூன்று பிரிவுகள் உள்ளன - கணிப்பொறி அறிவியல், புள்ளியியல் மற்றும் தகவலியல்.
# கலிபோர்னியா பல்கலைக்கழகம் (இர்வைன்)

## வெளியிணைப்புகள்

- அலுவல்முறை இணையதளம்
# இந்தியாவின் மாநிலங்கள் வாரியாகத் தெலுங்கு பேசும் மக்கள்

2001 இந்திய மக்கள் தொகை கணக்கெடுப்பின்படி '''இந்தியாவின் மாநிலங்களும் ஒன்றிய ஆட்சிப்பகுதிகளில் தெலுங்கு மக்கள் எண்ணிக்கை பட்டியல்.  
| விழுக்காடு (2011) |  |  |  |  |  |
| --- | --- | --- | --- | --- | --- |
| — | **இந்தியா** | **74,002,856** | **95,125,493** |  |  |
| 1 | ஆந்திரப் பிரதேசம் / தெலங்காணா | 61,924,954 | 84,665,533 | 83.55% |  |
| 2 | கருநாடகம் | 3,718,180 | 3,569,400 | 5.91% |  |
| 3 | தமிழ்நாடு | 3,525,921 | 4,234,302 | 5.87% |  |
| 4 | மகாராட்டிரம் | 1,304,740 | 1,320,880 | 1.18% |  |
| 5 | சத்தீசுகர் | 1,147,920 | 152,100 | 0.60% |  |
| 6 | ஒடிசா | 214,010 | 667,693 | 1.59% |  |
| 7 | மேற்கு வங்காளம் | 108,458 | 88,352 | 0.10% |  |
| 8 | குசராத்து | 70,939 | 73,568 | 0.12% |  |
| 9 | புதுச்சேரி | 50,958 | 74,347 | 5.96% |  |
| 10 | கேரளம் | 47,762 | 35,380 | 0.1% |  |
| 11 | அந்தமான் நிக்கோபார் தீவுகள் | 46,050 | 50,404 | 13.24% |  |
| 12 | சார்க்கண்டு | 35,030 | 30,704 | 0.09% |  |
| 13 | தில்லி | 27,701 | 25,934 | 0.15% |  |
| 14 | அசாம் | 26,656 | 26,630 | 0.09% |  |
| 15 | மத்தியப் பிரதேசம் | 24,139 | 24,411 | 0.03% |  |
| 16 | கோவா | 11,994 | 11,116 | 0.76% |  |
| 17 | இராசத்தான் | 11,301 | 8,350 | 0.01% |  |
| 18 | பஞ்சாப் | 7,308 | 9,523 | 0.03% |  |
| 19 | சம்மு காசுமீர் | 7,101 | 13,970 | 0.11% |  |
| 20 | அரியானா | 6,343 | 9,831 | 0.04% |  |
| 21 | திரிபுரா | 3,839 | 3,845 | 0.10% |  |
| 22 | உத்தராகண்டம் | 2,000 | 3,185 | 0.03% |  |
| 23 | அருணாசலப் பிரதேசம் | 1,647 | 1,653 | 0.12% |  |
| 24 | நாகாலாந்து | 1,393 | 1,188 | 0.06% |  |
| 25 | சண்டிகர் | 1,351 | 1,339 | 0.13% |  |
| 26 | இமாச்சலப் பிரதேசம் | 1,216 | 1,383 | 0.02% |  |
| 27 | மணிப்பூர் | 650 | 1,098 | 0.04% |  |
| 28 | தாத்ரா மற்றும் நகர் அவேலி | 617 | 778 | 0.23% |  |
| 29 | மேகாலயா | 464 | 1,277 | 0.04% |  |
| 30 | சிக்கிம் | 325 | 1,035 | 0.17% |  |
| 31 | தமனும் தியூவும் | 301 | 464 | 0.19% |  |
| 32 | மிசோரம் | 267 | 334 | 0.03% |  |
| 33 | பீகார் | - | 1,467 | - |  |
| 34 | உத்தரப் பிரதேசம் | - | 13,977 | - | } |
# வாக்காளர்கள் அடிப்படையில் இந்திய மாநிலங்களின் பட்டியல்

இது மக்களவை தேர்தல்களில் (1951 - 2009) வாக்களித்தோர் அடிப்படையில் இந்தியாவின் மாநில மற்றும் ஒன்றியப் பிரதேசங்களின் பட்டியலாகும். 2009இல் 71.4 கோடி வாக்காளர்கள் இருந்தாலும் 41.5 கோடி பேர் மட்டுமே வாக்களித்தனர்.
# அனிதா கு. கிருஷ்ணமூர்த்தி

**அனிதா கு. கிருஷ்ணமூர்த்தி** (பிறப்பு: 1956) என்பவர் ஒரு தமிழக எழுத்தாளர். திருப்பூரில் வசித்து வரும் இவர் 10 நூல்கள் வரை எழுதியுள்ளார். நூற்றுக்கும் மேற்பட்ட நூல்களைப் பதிப்பித்துள்ளார். இவர் எழுதிய *“தமிழர் தந்தை வ.உ.சிதம்பரனார்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் வாழ்க்கை வரலாறு, தன் வரலாறு எனும் வகைப்பாட்டில் பரிசு பெற்றிருக்கிறது. அறிவே ஆயுதம் தன்னம்ப்பிக்கை பேரவை அமைப்பின் நிறுவனரான இவர் திருப்பூர் தமிழ் இலக்கியச் சங்கத்தின் தலைவராகவும் உள்ளார்.  
வ.உ.சிதம்பரனார், காமராஜர், திருப்பூர் குமரன், தீரன் சின்னமலை போன்ற தமிழக தலைவர்களின் வாழ்க்கை வரலாறை ஆய்வு செய்து, நுால்களாக தந்திருக்கிறார். அறிவே ஆயுதம், காந்தி கணக்கு, மும்பை மாநகர தமிழர்களின் வரலாறு' ஆகியவை இவர் எழுதிய சில நூல்களாகும்.
# மலையமான் (எழுத்தாளர்)

**முனைவர் மலையமான்** என்பவர் ஒரு தமிழக எழுத்தாளர். நா. இராசகோபாலன் எனும் இயற்பெயருடைய இவர் நூலகத்துறையில் பல ஆண்டு காலம் பணியாற்றி இருக்கிறார். சிறுவர்களுக்கும் பெரியவர்களுக்குமாக 70 நூல்களை எழுதியுள்ளார். இவர் எழுதிய *“பெரும்புகழ் எறும்புகள்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் கணிதவியல்,வானியல்,இயற்பியல்,வேதியல் எனும் வகைப்பாட்டில் பரிசு பெற்றிருக்கிறது.
# உலோ. செந்தமிழ்க்கோதை

**உலோ. செந்தமிழ்க்கோதை** (22 திசம்பர் 1945 – 1 பெப்ரவரி 2024) என்பவர் ஒரு தமிழக எழுத்தாளர் ஆவார்.
# உலோ. செந்தமிழ்க்கோதை

## வாழ்க்கைக் குறிப்பு

திருவள்ளூர் மாவட்டம், புச்சிரெட்டிபள்ளி எனும் ஊரில் பிறந்த இவர் பொறியியல் துறையில் அறிவுநுட்பம் வாய்ந்தவராக இருந்தார். கிண்டி பொறியியல் கல்லூரியில் மின் பொறியியல் இளவல் பட்டமும், கோயமுத்தூர் பூ. சா. கோ. தொழில்நுட்பக் கல்லூரியில் முதுநிலைப் பட்டமும் பெற்றார். தமிழ்நாடு மின்சார வாரியத்தில் 33 ஆண்டுகள் பணிபுரிந்து பணி ஓய்வு பெற்ற இவர் முனைவர் பட்டம் பெற்றவராவார்.
# உலோ. செந்தமிழ்க்கோதை

## எழுத்துப் பணி

தமிழக அறிவியல் தொழில்நுட்ப வளர்ச்சி வரலாற்றில் அக்கறை கொண்டிருந்தார். இவர் எழுதிய *“மக்கள் அறிவியல் இலக்கியம் ; நோக்கும் போக்கும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் பொறியியல், தொழில்நுட்பம் எனும் வகைப்பாட்டில் பரிசு பெற்றது. அறிவியல் தமிழ் ஆக்கத்தில் கவனம் செலுத்தி, பல கலைச் சொற்களை உருவாக்கினார். பொறியியல், அறிவியல், மக்கள் அறிவியல், அறிவியல் வரலாற்று வரைவியல், மெய்யியல், சமூகவியல் ஆகிய துறைகளிலும் கட்டுரைகள் எழுதினார். திருச்சி பாரதிதாசன் பல்கலைக்கழக அறிவியல், தொழில்நுட்ப ஆய்விதழின் ஆசிரியர் குழுவில் பணியாற்றிய உலோ. செந்தமிழ்க்கோதை தமிழ் இணையக் கல்விக்கழகம் வெளியிட்ட 14 கலைச்சொல் அகராதி அமைப்பிலும் பங்காற்றினார்.
# உலோ. செந்தமிழ்க்கோதை

## எழுதிய நூல்கள்

- மக்கள் அறிவியல் இலக்கியம் நோக்கும் போக்கும்
- செயற்கைக்கோள்கள்
- எந்திர நாய்க்குட்டியும் நிலாப்பையனும் (ஐசாக் அசிமோவின் 5 கதைகள்)
- நிலவில் கேட்ட மழலைக்குரல் (ஆர்தர் சி. கிளார்க்கின் 26 கதைகள்)
- சில்லுமனிதனின் புன்னகை (அசிமோவின் கதைகள்)
- எளிய படவிளக்க எந்திரப்பொறியியல் அகராதி
- சுற்றுச்சூழல் கலைச்சொல் விளக்க அகராதி
# உலோ. செந்தமிழ்க்கோதை

## பெற்ற விருதுகள்

- அண்ணா பல்கலைக்கழகம் தமிழ்ப் புலவர் குழு விருது, 1991
- தமிழ்நாடு அரசு சிறந்த நூலாசிரியர் விருதும் பரிசும், 2007
- தமிழ்நாடு கலை இலக்கியப் பெருமன்றம், 2019
# உலோ. செந்தமிழ்க்கோதை

## இறப்பு

உலோ. செந்தமிழ்கோதை தனது இல்லத்தில் 2024 பெப்ரவரி 1 அன்று காலை பத்து மணிக்கு காலமானார். 2024 பெப்ரவரி 2 அன்று பகலில் அவரது இறுதிச்சடங்கு நடைபெற்றது.
# க. மணிமாறன்

**க. மணிமாறன்** என்பவர் ஒரு தமிழக எழுத்தாளர். திருநெல்வேலியில் வசித்து வரும் இவர் பூமியியல் துறையில் 25 ஆண்டுகளுக்கும் மேலாகப் பணியாற்றி வருபவர். தாமிரபரணி அச்சன்கோவில் பாறை நகர்வு மண்டல ஆய்விற்காகக் கேரளப் பல்கலைக்கழகத்தின் முனைவர் பட்டத்தைப் பெற்றவர். சுனாமி ஆய்வுக் கட்டுரைகளுக்காகத் தமிழ்நாடு அரசின் 2006 ஆம் ஆண்டிற்கான சுற்றுச்சூழல் விருது பெற்றவர். இவரும் கி. ரேணுகாவும் இணைந்து எழுதிய *“பூகம்ப பூமியைப் புரிந்து வெல்வோம்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் மானிடவியல், சமூகவியல், புவியில், நிலவியல் எனும் வகைப்பாட்டில் பரிசு பெற்றிருக்கிறது. (இந்த வகைப்பாட்டில் சு. இராசரத்தினம் எழுதிய *பண்பாடு வேரும் விழுதும்* எனும் நூலும் பரிசு பெற்றுள்ளதால் பரிசுத்தொகை பகிர்ந்தளிக்கப்பட்டது)
# சு. இராசரத்தினம் (கனடா)

**சு. இராசரத்தினம்** என்பவர் ஒரு கனடா எழுத்தாளர். கனடாவில் 19 ஆண்டுகள் சமூக சேவையிலும், தமிழ் மொழி கற்பித்தலிலும் ஈடுபாடு கொண்டு விளங்குபவர். புலம் பெயர்ந்து வாழும் தமிழர்களின் பிள்ளைகளுக்காகப் பல்வேறு பாடநூல்களை எழுதியிருக்கிறார். இவரது “தமிழீழம் நாடும் அரசும்” மக்கள் வரவேற்பைப் பெற்ற நூல். இவர் எழுதிய *“பண்பாடு ; வேரும் விழுதும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் மானிடவியல், சமூகவியல், புவியில், நிலவியல் எனும் வகைப்பாட்டில் பரிசு பெற்றிருக்கிறது. (இந்த வகைப்பாட்டில் முனைவர் க. மணிமாறன் , கி. ரேணுகாவிடன் இணைந்து எழுதிய *பண்பாடு வேரும் விழுதும்* எனும் நூலும் பரிசு பெற்றுள்ளதால் பரிசுத்தொகை பகிர்ந்தளிக்கப்பட்டது. தமிழ்நாடு அரசின் தமிழ் வளர்ச்சித் துறையின் விதிகளின்படி, வெளிநாட்டில் வசிக்கும் தமிழர்கள் பரிசு பெறும் நிலையில் அவர்களுக்குச் சான்றிதழ் மட்டுமே வழங்கப்பெறும். இதன்படி இவருக்கு சான்றிதழ் மட்டும் வழங்கப்பட்டிருக்கிறது.)
# ஜி. பாலன்

**ஜி. பாலன்** என்பவர் ஒரு தமிழக எழுத்தாளர். காஞ்சிபுரத்தில் வசிக்கும் இவர் முனைவர் பட்டம் பெற்றிருக்கிறார். இவர் மருந்தாளுநராக, எழுத்தாளராக, பேராசிரியராக, கல்லூரி முதல்வராகப் பணியாற்றியவர். இவர் டி. தட்சிணாமூர்த்தி என்பவருடன் இணைந்து எழுதிய *“இந்திய அரசியலமைப்பின் வளர்ச்சியும் விடுதலை இயக்க வரலாறும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் சட்டவியல், அரசியல் எனும் வகைப்பாட்டில் பரிசு பெற்றிருக்கிறது.
# டி. தட்சிணாமூர்த்தி

**டி. தட்சிணாமூர்த்தி** என்பவர் ஒரு தமிழக எழுத்தாளர். சென்னையில் வசித்து வரும் இவர் முனைவர் பட்டம் பெற்றிருக்கிறார். இவர் பேராசிரியராகத் தன் பணியைத் தொடங்கித் தற்போது கல்லூரி முதல்வராகப் பணியாற்றி வருகிறார். இவர் ஜி. பாலன் என்பவருடன் இணைந்து எழுதிய *“இந்திய அரசியலமைப்பின் வளர்ச்சியும் விடுதலை இயக்க வரலாறும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் சட்டவியல், அரசியல் எனும் வகைப்பாட்டில் பரிசு பெற்றிருக்கிறது.
# இரா. மாணிக்கவாசகம்

**இரா. மாணிக்கவாசகம்** (பிறப்பு: 1943) என்பவர் ஒரு தமிழக எழுத்தாளர். தமிழ்ப் பேராசிரியராகப் பணியாற்றி ஓய்வு பெற்றவர். சித்த மருத்துவம் பயின்றவர். திருவருட்பா, திருமந்திர ஆராய்ச்சி மூலம் ஆய்வுப் பட்டம் (முனைவர்) பெற்றவர். சித்தர்கள் பற்றிய 10க்கும் மேற்பட்ட நூல்களை எழுதிப் பதிப்பித்தவர். இவர் எழுதிய *மாற்று மருத்துவங்கள் பகுதி 1, 2, 3, 4”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் மருந்தியல், உடலியல், நலவியல் எனும் வகைப்பாட்டில் பரிசு பெற்றிருக்கிறது.
# கே. ஏ. சிதம்பரகாங்கேயன்

**கே. ஏ. சிதம்பரகாங்கேயன்** என்பவர் ஒரு தமிழக எழுத்தாளர். 35 ஆண்டுக் காலமாக மருத்துவப் பணியாற்றி வருகிறார். நாட்டுப்பற்று மிக்கவர். உலக சமாதானத்திற்காகப் புனிதப் பயணம் மேற்கொண்டவர். நாடி, நரம்பியல் மருத்துவத்தில் புகழ் பெற்றவர். இவர் எழுதிய *“உயிர்காக்கும் சித்த மருத்துவம்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் தமிழ் மருத்துவ நூல்கள் (சித்தம், ஆயுர்வேதம்) எனும் வகைப்பாட்டில் பரிசு பெற்றிருக்கிறது.
# க. விநாயகம்

**க. விநாயகம்** (பிறப்பு: 1951) என்பவர் ஒரு தமிழக எழுத்தாளர். முனைவர் பட்டம் பெற்றிருக்கும் இவர் திண்டிவனம், மயிலம் கல்லூரியில் 33 ஆண்டுகள் தமிழ்த் துறைத் தலைவராகப் பணியாற்றியவர். 15க்கும் அதிகமான நூல்களையும், பற்பல ஆய்வுக் கட்டுரைகளையும் எழுதியுள்ளார். இவர் எழுதிய *“மாணிக்கவாசகரும் சிவப்பிரகாசரும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் சமயம், ஆன்மீகம், அளவையியல் எனும் வகைப்பாட்டில் பரிசு பெற்றிருக்கிறது.
# சு. வசந்தி

**சு. வசந்தி** என்பவர் ஒரு தமிழக எழுத்தாளர். கல்வியியல் கல்லூரி ஒன்றில் முதல்வராகப் பணியாற்றி வருகிறார். பொதுத்தொண்டில் ஈடுபாடுடையவர். ஒருங்கிணைந்த கல்வி, சிறப்புக் கல்வி, பெண் கல்வி போன்ற துறைகளில் ஆய்வுக் கட்டுரைகள் எழுதியுள்ளார். “நெருப்பில் பூத்த மலர்” எனும் நூலைப் படைத்துள்ளார். இவர் முனைவர் பி. இரத்தினசபாபதியுடன் சேர்ந்து எழுதிய *“கற்பித்தலில் புதிய அணுகுமுறை ( வரலாறு )”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் கல்வியியல், உளவியல் எனும் வகைப்பாட்டில் பரிசு பெற்றிருக்கிறது.
# பி. இரத்தினசபாபதி

**பி. இரத்தினசபாபதி** (பிறப்பு: 1941) என்பவர் ஒரு தமிழக எழுத்தாளர். திருநெல்வேலி மாவட்டம், தென்காசியில் பிறந்த இவர் முனைவர் பட்டம் பெற்றிருக்கிறார். தமிழகக் கல்வி ஆராய்ச்சி வளர்ச்சி நிறுவனத்தில் பணிபுரிந்துள்ளார். இவர் தமிழிலக்கியம், தமிழ் மருத்துவம் தொடர்பாக 15க்கும் அதிகமான நூல்களை எழுதியிருக்கிறார். தமிழ்ப் பாடநூல் குழுக்களில் தலைமையேற்றுள்ளார். இவர் முனைவர் சு. வசந்தியுடன் சேர்ந்து எழுதிய *“கற்பித்தலில் புதிய அணுகுமுறை ( வரலாறு )”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் கல்வியியல், உளவியல் எனும் வகைப்பாட்டில் பரிசு பெற்றிருக்கிறது.
# இரா. பசுமைக்குமார்

**இரா. பசுமைக்குமார்** என்பவர் ஒரு தமிழக எழுத்தாளர். இயற்கை விவசாயம், சுற்றுச்சூழல் போன்றவற்றின் விழிப்புணர்வுப் பணிக்கான சாதனையாளர் விருது பெற்றவர். சிறந்த கவிஞர், பத்திரிகையாளர். பல்வேறு விருதுகளைப் பெற்றுள்ளார். 15க்கும் அதிகமான நூல்களை எழுதியிருக்கிறார். இவர் எழுதிய *“தமிழகச் சுற்றுச் சூழல்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் சுற்றுப்புறவியல் எனும் வகைப்பாட்டில் பரிசு பெற்றிருக்கிறது.
# ஆறு. இராமநாதன்

**ஆறு. இராமநாதன்** (பிறப்பு: ஆகஸ்ட் 3, 1950) என்பவர் ஒரு தமிழக எழுத்தாளர். கடலூர் மாவட்டம் மஞ்சக் கொல்லையில் பிறந்த இவர் முனைவர் பட்டம் பெற்றிருக்கிறார். இவர் நாட்டுப்புறவியல் துறைப் பேராசிரியர், மொழிப்புலத் தலைவர், தஞ்சாவூர், தமிழ்ப்பல்கலைக்கழகத்தின் பதிப்புத்துறை இயக்குநர் என பல்வேறு பொறுப்புகளை வகித்தவர். பன்னாட்டு மாநாடுகள், கருத்தரங்குகள், செயலரங்குகள் போன்றவற்றில் பங்கேற்றிருப்பதுடன் அவற்றை பொறுப்பேற்று நடத்தவும் செய்திருக்கிறார். 34க்கும் அதிகமான நூல்களை எழுதியிருக்கிறார். இவர் எழுதிய *“தமிழர் வழிபாட்டு மரபுகள்”* எனும் நூல் 2006 ஆம் ஆண்டிற்கான சிறந்த நூல்களில் நாட்டுப்புறவியல் எனும் வகைப்பாட்டிலும், இவர் எழுதிய *“தமிழர் கலை இலக்கிய மரபுகள்”* எனும் நூல் 2007 ஆம் ஆண்டிற்கான சிறந்த நூல்களில் நாட்டுப்புறவியல் எனும் வகைப்பாட்டிலும் தமிழ்நாடு அரசின் தமிழ் வளர்ச்சித் துறையின் பரிசினைப் பெற்றிருக்கின்றன.
# கே. ஜி. இராதா மணாளன்

**கே. ஜி. இராதா மணாளன்** என்பவர் ஒரு தமிழக எழுத்தாளர். திருவண்ணாமலை மாவட்டம் வந்தவாசிக்கு அருகேயுள்ள கண்டிநல்லூரில் பிறந்தவர். சுயமரியாதை இயக்கத்தில் ஈடுபாடு கொண்டவர். எழுத்தாளர், பத்திரிகையாளர். மாலைமணி, சுதந்திர நாடு, நவ இந்தியா, எங்கள் நாடு போன்ற பல நாளிதழ்களில் ஆசிரியராகப் பணியாற்றியவர். 25க்கும் அதிகமான நூல்களை எழுதியுள்ளார். இவர் எழுதிய *“திராவிட இயக்க வரலாறு”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் பிற சிறப்பு வெளியீடுகள் எனும் வகைப்பாட்டில் பரிசு பெற்றிருக்கிறது.
# சாமுவேல் பால்ராஜ்

**சாமுவேல் பால்ராஜ்** (பிறப்பு: 1951) என்பவர் ஒரு தமிழக எழுத்தாளர். கன்னியாகுமரி மாவட்டத்தில் முத்தலகுறிச்சியில் பிறந்தவர். தமிழ்நாடு வேளாண்மைப் பல்கலைக்கழகத்தில் பேராசிரியராகவும், மதுரை காமராசர் பல்கலைக்கழகத்தில் கழிவுச் சுழற்சித் துறையின் தலைவராகவும் பொறுப்பு வகித்தவர். பல்வேறு கருத்தரங்குகளை நடத்தியுள்ள இவர் பல ஆராய்ச்சிக் கட்டுரைகளையும், நூல்களையும் எழுதியுள்ளார். இவர் முனைவர் வெ. சுந்தரராஜ் என்பவருடன் சேர்ந்து எழுதிய *“ஜெட்ரோஃபா சாகுபடியும் பயோ டீசலும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் வேளாண்மையியல், கால்நடையியல் எனும் வகைப்பாட்டில் பரிசு பெற்றிருக்கிறது.
# வெ. சுந்தரராஜ்

**வெ. சுந்தரராஜ்** (பிறப்பு: 1943) என்பவர் ஒரு தமிழக எழுத்தாளர். வெள்ளையா மற்றும் தேவகனிக்கு தலைமகனாய்த் தூத்துக்குடி மாவட்டம் கடையனோடை என்ற சிற்றூரில் பிறந்த இவர் சென்னையில் வசித்து வருகிறார். அண்ணாமலை பல்கலைக்கழகத்தில் கடல்வாழ் உயிரியல் பட்ட மேற்படிப்பு பயின்று முனைவர் பட்டம் பெற்றிருக்கும் இவர் பேராசிரியராக, ஆராய்ச்சி இயக்குநராக, கல்லூரி முதல்வராகப் பணியாற்றியவர். தமிழ்நாடு வேளாண்மைப் பல்கலைக்கழகத்தில் பயிற்றுநராகப் பணியைத் தொடங்கியவர், பல்வேறு கருத்தரங்குகளை நடத்தியுள்ளார்.  
மீன், இறால் வளர்ப்புகளில் ஆராய்ச்சிச் சொற்பொழிவாற்றியதுடன் 250 அறிவியல் விரிவாக்கக் கட்டுரைகளையும், 120 ஆராய்ச்சிக் கட்டுரைகளையும், 35 அறிவியல் நூல்களையும் எழுதியுள்ளார். இவர் முனைவர் சாமுவேல் பால்ராஜ் என்பவருடன் சேர்ந்து எழுதிய *“ஜெட்ரோஃபா சாகுபடியும் பயோ டீசலும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் வேளாண்மையியல், கால்நடையியல் எனும் வகைப்பாட்டில் பரிசு பெற்றிருக்கிறது. இவரது அலங்கார மீன் வளர்ப்பு, முத்துச்சிப்பி ஆகிய நூல்கள் தமிழக அரசின் விருதினைப் பெற்றுள்ளன. இவரது மீன் வளர்ப்பியல், நன்னீர் இறால் வளர்ப்பு ஆகிய நூல்கள் தமிழக அரசின் கால்நடை மருத்துவ அறிவியல் பல்கலைக்கழகத்தின் விருதினைப் பெற்றுள்ளன.
# பெரியநீலாவணை

**பெரியநீலாவணை** கிழக்கிலங்கையின் அம்பாறை மாவட்டத்தின் வடக்கு எல்லையில் அமைந்துள்ள ஒரு தமிழ்க் கிராமம் ஆகும். இது வடக்கே பெரியகல்லாறு கிராமத்தையும், கிழக்கே இந்து மகாசமுத்திரத்தையும், தெற்கே மருதமுனை கிராமத்தையும், மேற்கே துறைநீலாவணை கிராாமத்தையும் எல்லைகளாக கொண்டுள்ளது.  
நான்கு கிராம சேவகர் பிரிவுகள் இங்கே காணப்படுகின்றன. அம்பாறை மாவட்டத்திற்கும் மட்டக்களப்பு மாவட்டத்திற்கும் இடையிலான எல்லையில் ஏ-4 நெடுஞ்சாலையில் அமைந்துள்ளது. இங்கு 2284 குடும்பங்களைச் சேர்ந்த 9147 பேர் வசிக்கின்றனர்.
# பெரியநீலாவணை

## பெயர்க்காரணம்

இவ்வூர் பெரியநீலன் என்ற சிற்றரசனின் ஆட்சியின் கீழ் இருந்தபோது, இப்பகுதியில் பெரிய அணைக்கட்டு ஒன்றைக் கட்டியுள்ளான். அது மட்டுமல்லாமல், இந்தியாவில் இருந்து கௌத்தன் என்ற முனிவர் இங்கு வந்து விஷ்ணு ஆலயம் ஒன்றை அமைத்ததாலும் இவ்வூருக்கு பெரியநீலாவணை என்ற பெயர் வந்ததாக இங்குள்ள மூத்தோர் கூறுவர்.
# பெரியநீலாவணை

## கோவில்கள்

- ஸ்ரீ பேச்சியம்மன் ஆலயம்
- ஸ்ரீ மகாவிஷ்ணு ஆலயம்
- ஆலயடி ஸ்ரீ சித்திவினாயகர் ஆலயம்
- ஸ்ரீ பெரியதம்மிரான் ஆலயம்
- ஸ்ரீீநாக கன்னிகை ஆலயம்
# பெரியநீலாவணை

## இங்கு பிறந்தோர்

- நீலாவணன், கவிஞர்
# எல்கின் சலவைக்கற்கள்

**எல்கின் சலவைக்கற்கள்** (Elgin Marbles) என்பன, அதென்சின் அக்குரோபோலிசில் உள்ள பார்த்தினனிலும் பிற கட்டிடங்களிலும் இருந்து கழற்றி எடுக்கப்பட்ட ஒரு தொகுதி செந்நெறிக்காலக் கிரேக்கச் சிற்பங்கள், கல்வெட்டுக்கள், கட்டிடக் கூறுகள் போன்றவற்றைக் குறிக்கும். எல்கினின் ஏழாவது ஏர்ல், தாமசு புரூசு, 1799க்கும் 1803க்கும் இடைப்பட்ட காலத்தில் ஓட்டோமான் பேரரசில் பிரித்தானியாவுக்கான தூதராக இருந்தார். இவர் பார்த்தினனில் இருந்து கூறுகளைக் கழற்றி எடுப்பதற்கான சர்ச்சைக்கு உரிய அனுமதி ஒன்றை ஓட்டோமான் அதிகாரிகளிடம் இருந்து பெற்றுக்கொண்டார்.  
1801 ஆம் ஆண்டுக்கும் 1812 ஆம் ஆண்டுக்கும் இடைப்பட்ட காலத்தில் எல்கினின் முகவர்கள், பார்த்தினனில் அக்காலத்தில் எஞ்சியிருந்தவற்றில் அரைப்பங்களவு சிற்பங்களைக் கழற்றி எடுத்தனர். அத்துடன் புரொப்பிலாயா, இரெக்தியம் ஆகிய கட்டிடங்களிலிருந்தும் கட்டிடக் கூறுகளை அகற்றினர். இவை பின்னர் கடல் வழியாகப் பிரித்தானியாவுக்கு அனுப்பப்பட்டன. பிரித்தானியாவில் இப்பொருட்களை பெற்றுக்கொண்டதற்குச் சிலர் ஆதரவு தெரிவித்தனர். வேறு சிலர், என்கினின் நடவடிக்கை கலையழிப்புக்கு அல்லது கொள்ளைக்குஒப்பானது எனக் கண்டனம் தெரிவித்தனர்.  
பிரித்தானிய நாடாளுமன்றில் நிகழ்ந்த பொது விவாதம் ஒன்றைத் தொடர்ந்து எல்கின் குற்றம் அற்றவர் எனத் தீர்மானிக்கபட்டதுடன், 1816 ஆம் ஆண்டில் இப் பொருட்களை பிரித்தானிய அரசாங்கம் எல்கினிடம் இருந்து விலைக்கு வாங்கிப் பிரித்தானிய அருங்காட்சியகத்துக்கு வழங்கியது. இப்பொருட்கள் இப்போது பிரித்தானிய அருங்காட்சியகத்தில் இதற்கொனக் கட்டப்பட்ட டுவீன் காட்சியகத்தில் உள்ளன. இவை அங்கேயே இருக்கலாமா அல்லது அதென்சுக்குத் திருப்பிக் கொடுக்க வேண்டுமா என்பது தொடர்பில் இன்னும் விவாதம் நடந்துகொண்டுதான் உள்ளது.
# சித்தர் ஆருடம்

சித்தர் ஆருடம் என்னும் நூலை நச்சினார்க்கினியர் குறிப்பிடுகிறார். சீவக சிந்தாமணி பதுமையார் இலம்பகம், பாடல் 122 சித்தர் ஒருவர் 13 ஆம் நூற்றாண்டில் எழுதிய நூல் இது. இது பாம்பு பற்றிய நூல். பதுமை என்பவளைப் பாம்பு கடித்துவிட்டது. நஞ்சு ஏறிய பதுமையின் உடலில் நாறும் மணத்தை வைத்துக்கொண்டு இது எந்த இன நாகம் எனச் சீவகன் அறிந்து கூறுகிறான்.
சித்தர் ஆருடப்படி இவன் கணித்தான் என்று நச்சினார்க்கினியர் குறிப்பிடுகிறார். நஞ்சு ஏறிய உடம்பிலிருந்து காய்ச்சும் ஆவின்பால் மணம் வருமாயின் தீண்டியது அந்தண நாகம். நந்தியாவிட்டைப் பூ நாற்றம் வரின் அரசநாகம், தாழைமலர் மணம் வந்தால் தீண்டியது வணிக நாகம், அரிதார மணம் வந்தால் தீண்டியது வேளாண்நாகம் - இப்படிச் சித்தர் ஆருடம் கூறுவதாக அவர் குறிப்பிடுகிறார்.
# சித்தர் ஆருடம்

## சித்த்தாருடச் சிந்து

இந்த நூல் 312 நொண்டிச்சிந்து பாடலால் அமைந்துள்ளது. 5 பாடல் மட்டும் விருத்தம். இதன் ஆசிரியர் கௌசிக முனிவர். இவர் தம்மைப் தாமரைப் பொகுட்டில் உள்ள பிரம்மாவின் மகன் எனக் கூறிக்கொள்கிறார். பாம்பின் பிறப்பு, வளர்ச்சி, வகைகள், நஞ்சு, நஞ்சை முறிக்கும் மருந்து முதலானவை இந்த நூலில் விரிவாகக் கூறப்பட்டுள்ளன.
நச்சினார்க்கினியர் கூறுகிறபடி இந்த நூல் பாம்பின் வகைகளைக் கூறுகிறது. நாவி என்னும் கஸ்தூரி மணம் வீசிவது அந்தணர்குல வகை. செந்தாழம் பூ மணம் அரசர்குல வகை. பாதிரிப்பூ மணம் வீசுவது வைசியர்குல வகை. இலுப்பைப்பூ மணம் வீசுவது சூத்திரர் வகை.
# சித்தர் ஆருடம்

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
# யாழ் இலக்கிய வட்டம் - இலங்கை இலக்கியப் பேரவை விருதுகள், 2006

**இலங்கை இலக்கிய பேரவையின்* 2006 ஆம் ஆண்டிற்கான சிறந்த நூல்களுக்கான விருதுகள் **யாழ் இலக்கிய வட்டத்தின்*' ஆதரவில் 2009 மே 17 இல் நல்லூர் திருஞானசம்பந்தர் ஆதீன மண்டபத்தில் வழங்கப்பட்டன.  
இலக்கியப் பேரவையினால் சிறந்த நூல்களாக பரிசுக்குரியதாக தெரிவு செய்யப்பட்ட நூல்களின் விபரங்கள் வருமாறு:
# யாழ் இலக்கிய வட்டம் - இலங்கை இலக்கியப் பேரவை விருதுகள், 2006

## 2006 ஆம் ஆண்டிற்கான விருது பெற்ற நூல்கள்

- ஆய்வு - மலாயக் குடிபெயர்வும் யாழ்ப்பாணச் சமூகமும் - பேராசிரியர் எஸ்.சத்தியசீலன்
- நாவல் – உதயக்கதிர்கள் - திக்குவல்லை கமால்
- சிறுகதை - இளங்கோவின் கதைகள் - இளங்கோ
- காவியம் - திருநபி நாயகம் - ஜின்னா ஷெரிப்புத்தீன்
- சிறுவர் இலக்கியம் - உதவும் உள்ளங்கள் - கவிஞர் மண்டூர் தேசிகன்
- சமயம் - இந்து ஆலயங்களில் மருத்துவ சுகாதாரம் - மரு. எஸ். சிவசண்முகராசா
- பல்துறை - தமிழர் மருத்துவம் அன்றும் இன்றும்’ கலாநிதி பால. சிவகடாட்சம்
- கவிதை - தகுதி நிலையில் எதுவும் கிடைக்கவில்ல
- மொழிபெயர்ப்பு - தகுதியான நிலையில் எதுவும் கிடைக்கவில்லை.
# ஓம் சக்தி (திரைப்படம்)

**ஓம் சக்தி** (*Om Shakti*) இயக்குநர் எஸ். ஏ. சந்திரசேகர் இயக்கிய தமிழ்த் திரைப்படம். இதில் விஜயகாந்த், மேனகா ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்திற்கு சங்கர் கணேஷ் இசையமைத்தனர். இத்திரைப்படம் 1982 மே 12 அன்று வெளியிடப்பட்டது.
# ஓம் சக்தி (திரைப்படம்)

## நடிகர்கள்

- விசயகாந்து - காத்தவராயன்
- மேனகா - கன்னியம்மா/ அம்மன்
- திலீப்
- ஜெய்சங்கர்
- நளினி - ஆனந்தி
# ஓம் சக்தி (திரைப்படம்)

## பாடல்கள்

இத்திரைப்படத்திற்கு சங்கர் கணேஷ் இசையமைத்தனர்.  
| 1 | "அபிராம வள்ளியெனும்" | தீபன் சக்ரவர்த்தி | 04:33 |
| --- | --- | --- | --- |
| 2 | "எங்கே எங்கே நீ" | எஸ். ஜானகி | 05:43 |
| 3 | "ஓம்காரியே மாகாளியே" | எல். ஆர். ஈஸ்வரி | 05:35 |
| 4 | "ஊத்து நா சொர்க்கத்த" | எஸ். பி. பாலசுப்பிரமணியம் | 04:52 |
# வெப்டாவ்

**வெப்டாவ்** (WebDAV) என்று சுருக்கமாக அறியப்படும் **வலையூடாகப் பரம்பிய ஆக்கமும் பதிப்பிடுதலும்** (Web Distributed Authoring and Versioning (WebDAV) ) என்பது எச்.ரி.ரி.பி நெறிமுறையின் ஒரு நீட்சி ஆகும். இது வலை வழங்கிகளில் சேமிக்கப்படும் கோப்புக்களை பயனர்கள் தொகுக்கவும் மேலாண்மை செய்யவும் ஏதுவாக்கின்றது. வலையை வாசிப்பதற்கு மட்டும் இல்லாமல் எழுதுவதற்கும் பயன்படுத்த இந்த நெறிமுறை உதவுகிறது.
# தாரிக் இப்னு சியாத்

**தாரிக் இப்னு சியாத்** (*Tariq ibn Ziyad*, அரபு: طارق بن زياد), இறப்பு 720) பொ.கா. 711-718 இல் விசுகோத்திய எசுப்பானியா மீதான இசுலாமியப் படைகளின் வெற்றிக்கு வழி நடத்திய ஒரு முஸ்லிம், பர்பர் தளபதி ஆவார். ஐபீரியத் தீபகற்பத்தின் வரலாற்றிலேயே மிக முக்கியமான படைத்தளபதியாக அவர் கருதப்படுகிறார். உமையா கலீபா முதலாம் அல்வலீதின் கட்டளைப்படி, மொரோக்கோவின் வடகரையிலிருந்து பெரும் படையொன்றை வழிநடத்திச் சென்ற அவர், அதனைத் தற்போது ஜிப்ரோல்டர் எனக் குறிப்பிடப்படும் பெரும் மலையின் அடிவாரத்தில் குவித்தார். "ஜிப்ரோல்டர்" எனும் பெயர், இவரது பெயரைக் குறிக்குமுகமாக "தாரிக்கின் மலை" எனப் பொருள் படும் அரபு மொழிப் பெயரான *ஜபல் தாரிக்* (جبل طارق) என்பதன் எசுப்பானிய மருவலாகும்.
# தாரிக் இப்னு சியாத்

## தோற்றம்

தாரிக் இப்னு சியாதின் தோற்றம் (குடும்பம்) அல்லது தேசியம் பற்றிப் பெரும்பாலான நடுக்காலத்திய வரலாற்றாளர்கள் மிகக் குறைந்தளவு தகவல்களையே வழங்குகின்றனர் அல்லது அறவே வழங்குவதில்லை. இப்னு அப்துல் ஹக்கம், இப்னுல் அதீர், அத்தபரீ, இப்னு கல்தூன் போன்றோர் இவரது பிறப்புப் பற்றி எதுவுமே கூறுவதில்லை. அதனையே தற்கால ஆக்கங்களான *இஸ்லாமியக் கலைக்களஞ்சியம்*, *கேம்பிரிஜ் இஸ்லாமிய வரலாறு* எனபனவும் பின்பற்றுகின்றன. இவரது காலத்திலிருந்து 400 - 500 ஆண்டுகளுக்குப் பின்னர் எழுதப்பட்ட ஆக்கங்கள் இவரது பின்னணி பற்றி வித்தியாசமான தரவுகளையே தருகின்றன. அவையாவன:  
- அவர் ஹம்தான் பகுதியைச் சேர்ந்த ஒரு பாரசீகர்.
- அவர் ஹளரமௌத்தின் பனூ சதப் கோத்திரத்தின் பிரிவாகிய அல்-கிந்தா குலத்தினரின் ஓர் உறுப்பினர் அல்லது விடுதலை செய்யப்பட்ட அடிமை.
- அவர் வட ஆபிரிக்காவைச் சேர்ந்த ஒரு பர்பர் இனத்தவர். இங்கேயும் கூட பல்வேறு வித்தியாசமான வாசகங்கள் காணப்படுகின்றன. தற்கால ஆய்வாளர்கள் அவரை ஒரு பர்பர் எனக் குறிப்பது எந்தவொரு காரணமும் கூறாமல் வெறுமனே ஏதோ ஒரு கூற்றை மட்டும் எடுத்துக் கொண்டு தான். (சனாத்தா, வல்ஹாஸ், வர்பஜூமா, நப்ழா போன்ற கோத்திரங்களுடன் தொடர்புடைய) பர்பர் கோத்திரங்கள் அனைத்துமே தாரிக் இப்னு சியாதின் காலத்தில் திரிப்பொலித்தானியாவிலேயே இருந்தன.
- இது பற்றிய ஆக முந்திய குறிப்பு 12 ஆம் நூற்றாண்டுப் புவியியலாளரான அல்-இத்ரீசீ அவர்கள் *இப்னு சியாத்* என்னும் வழமையான பதத்தை விடுத்து, இவரைப் பற்றிக் குறிப்பிடும் *தாரிக் இப்னு அப்துல்லாஹ் இப்னு வனமூ அல்-சனாத்தீ* என்று குறிப்பிடுவதிலிருந்து பெறப்பட்டதாகும்.
- 14 ஆம் நூற்றாண்டு வரலாற்றாளரான இப்னு இதாரீ இவரது குலமரபு பற்றி இரு விதமாகக் குறிப்பிடுகிறார் (இவ்வேறுபாடுகள் படியெடுக்கும் போது ஏற்பட்ட தவறாக இருக்கலாம்). இவரது பெயர் *தாரிக் இப்னு சியாத் இப்னு அப்துல்லாஹ் இப்னு வல்கூ இப்னு வர்பஜூம் இப்னு நபர்காசன் இப்னு வல்ஹாஸ் இப்னு யத்தூபத் இப்னு நப்சாவு* என்றும், *தாரிக் இப்னு சியாத் இப்னு அப்துல்லாஹ் இப்னு ரப்ஹூ இப்னு வர்பஜூம் இப்னு யன்சகாசன் இப்னு வல்ஹாஸ் இப்னு யத்தூபத் இப்னு நப்சாவு* என்றும் குறிப்பிடப்பட்டுள்ளது.  
அரபு மற்றும் எசுப்பானிய வரலாற்றாசிரியர் பலரும் இவர் ஓர் அடிமையாக இருந்தார் என்பதை ஏற்றுக் கொள்கின்றனர். அதாவது, இப்ரீகியாவின் (வட ஆபிரிக்கா), அமீர் மூசா இப்னு நுசைர் இவருக்கு விடுதலையளித்துத் தனது படையில் தளபதியாகவும் நியமித்தார். எனினும், சில நூற்றாண்டுகள் கழித்து இவரது வழிவாறுகள் இவர் ஒருபோதும் மூசாவின் அடிமையாக இருக்கவில்லையெனக் கூறி அதனை நிராகரித்தனர்.  
இவரைப் பற்றிய மிக முந்திய குறிப்பு இலத்தீன் மொழியில் பொ.கா. 754 இல் எழுதப்பட்ட *மொசரப் வரலாற்றேட்டில்* காணப்படுகிறது. அது எசுப்பானிய வெற்றி நிகழ்ந்த காலத்திலேயே எழுதப்பட்டதாயினும், இவரது பெயரை *தாரிக் அபூசரா* எனத் தவறாகக் குறிப்பிடுகிறது.  
எப்படியாயினும், தாரிக்கின் பெயர் ஓர் இளம் அடிமைப் பெண்ணாகிய *உம்மு ஹக்கீம்* என்பவருடன் பொதுவாகத் தொடர்பு படுத்தப்படுகிறது. அப்பெண்ணும் இவருடன் எசுப்பானியாவை அடைந்தார் எனக் கூறப்படுகிறது; எனினும் அவர்களின் உறவின் தன்மை எதுவென்பதில் தெளிவில்லை.
# தாரிக் இப்னு சியாத்

## வரலாறு

, இது ஜிப்ரோல்டர் மீதான இஸ்லாமிய ஆதிக்கத்தின் சின்னம்.]]
பொ.கா. 710-711 இல் தஞ்சா வெற்றி கொள்ளப்பட்ட பின்னர், அதன் ஆளுநராக தாரிக் இப்னு சியாதை மூசா இப்னு நுசைர் நியமித்தார். எனினும் விசிகோத்தியர்களின் புற எல்லைக் காவலரணான செயூத்தா, ஜூலியன் என்னும் தலைவனின் ஆணையின் கீழிருந்தது.  
எசுப்பானியாவில் ரொடரிக்கு ஆட்சிக்கு வந்த பின்னர், அப்போதைய மரபின் படி ஜூலியன் தன் மகளை விசிகோத்திய அரசவையிற் கல்வி பெற அனுப்பி வைத்தான். அப்போது ரொடரிக்கு அவளைக் கற்பழித்தமையினால் வெஞ்சினமுற்ற ஜூலியன், விசிகோத்திய அரசை இல்லாதொழிக்க அரபியருடன் ஒப்பந்தம் செய்து கொண்டான் எனக் கூறப்படுகிறது. அப்போது அவன் எசுப்பானியப் பெருநிலப் பரப்பில் தனக்கிருந்த கோட்டைகள் மற்றும் தன் வசமிருந்த வணிகக் கப்பல்களைப் பயன்படுத்தி முஸ்லிம் படையை ஜிப்ரோல்டர் நீரிணையைத் தாண்டிச் சென்று எசுப்பானியப் பெருநிலப் பரப்பில் இறக்குவதற்கு (மூசா கைரவான் நகருக்குத் திரும்பிச் சென்றிருந்த வேளையில்) தாரிக்குடன் ஒப்பந்தம் செய்து கொண்டான். இவ்வொப்பந்தம் மூசாவினால் அங்கீகரிக்கப்பட்டது.  
பொ.கா. 711 ஏப்ரல் 29 அளவில், அண்மையிலேயே இஸ்லாத்தைத் தழுவியோரைக் கொண்டிருந்த தாரிக்கின் படை ஜூலியனால் ஜிப்ரோல்டரில் இறக்கி விடப்பட்டது (*ஜிப்ரோல்டர்* எனும் பெயர் அரபு மொழியில் *தாரிக்கின் மலை* எனப் பொருள் படும் *ஜபல் தாரிக்* என்பதிலிருந்து தோன்றியதே).  
தாரிக்கின் படை 7000 பேரைக் கொண்டிருந்ததுடன், மூசாவினால் மேலும் 5000 பேர் கொண்ட உதவிப்படை அனுப்பி வைக்கப்பட்டது. இவ்வச்சுறுத்தலை எதிர்கொள்வதற்காக ரொடரிக்கு 100,000 பேர் கொண்ட படையைத் திரட்டினான். இவ்வெண்ணிக்கை வித்தியாசப்படலாம். ரொடரிக்கின் படையிற் பெரும் பகுதி அவனாற் படுமோசமாகப் பதவியிறக்கப்பட்ட விட்டிசா என்பவனின் மகன்மாரின் தலைமையிலும் அவர்களுக்கு நம்பகமானோராலுமே வழிநடத்தப்பட்டது. அத்துடன் அவர்கள் மிக முக்கியமான வேளையிற் பின்வாங்கிச் செல்வதாக தாரிக்குடன் அந்தரங்கமாக ஒப்பந்தம் செய்திருந்தனர். இது நிகழந்த பின்னர், விசிகோத்திய அரசனான ரொடரிக்கு அவ்வாண்டு ஜூலை 19 ஆம் நாள் குவாடலேட்டு போரில் கொல்லப்பட்டதுடன், தாரிக் இப்னு சியாத் மிகப் பெரும் வெற்றியடைந்தார்.  
ஜூலியனின் அறிவுரையின் பேரில், தன்னுடைய படையைச் சிறு சிறு பிரிவுகளாகப் பிரித்து குர்துபா, கிரனடா மற்றும் ஏனைய இடங்களைக் கைப்பற்றுவதற்காக அனுப்பிய தாரிக், தான் ஏற்கனவே கைப்பற்றியிருந்த தொலடோவிலும் குவாடலஜாராவிலும் நிலை கொண்டிருந்த படைகளுக்குத் தலைமை தாங்கி நின்றார். ஓராண்டுக்குப் பின்னர் மூசா வந்து சேரும் வரையில் தாரிக் உண்மையிலேயே எசுப்பானியாவின் ஆளுநராக இருந்தார்.  
பொ.கா. 714 இல் திமிஷ்கு நகருக்கு வருமாறு தாரிக், மூசா ஆகிய இருவருக்கும் அப்போதைய உமையா கலீபா முதலாம் அல்-வலீத் ஆணையிட்டார். அதன் பின்னர் இவ்விருவரும் அங்கேயே தம் இறுதி நாட்கள் வரை வாழ்ந்தனர்.
# தாரிக் இப்னு சியாத்

## தாரிக்கும் மூசாவும்

எசுப்பானிய வெற்றியைப் பற்றி எழுதியுள்ள அரபு வரலாற்று நூல்கள் பலவற்றிலும் தாரிக் இப்னு சியாத் மற்றும் மூசா இப்னு நுசைர் ஆகியோருக்கிடையிலான உறவு பற்றிக் குறிப்பான வேறுபாடுகள் காணப்படுகின்றன. தன்னால் விடுதலை செய்யப்பட்ட அடிமை ஒரு நாட்டையே வெற்றி கொண்டான் என்பதில் மூசா பொறாமையும் சினமும் கொண்டிருந்ததாக அவற்றிற் சில குறிப்பிடுகின்றன. எனினும், அவ்வாறான தீய நிகழ்வுகள் எதுவுமே நடைபெற்றதாக ஏனைய வரலாற்றேடுகள் குறிப்பிடவில்லை.  
இதைப் பற்றி ஆக மோசமாகக் குறிப்பிடும் அரபு வரலாற்றேடு இப்னு அப்துல் ஹகம் என்பவரால் (9 ஆம் நூற்றாண்டில்) எழுதப்பட்டதாகும். தாரிக்கின் மீது வெஞ்சினமுற்றிருந்த மூசா, தாரிக்கைச் சிறையில் அடைத்ததாகவும், பின்னர் தாரிக்கைக் கொன்று விடப் போகையில் கலீபா அல்-வலீதினால் விடுதலை செய்யப்பட்ட அடிமையாகிய முகீத் அர்-ரூமி என்பவரின் தலையீட்டினால் அது தவிர்க்கப்பட்டதாகவும், அதன் காரணமாகவே தாரிக்கும் மூசாவும் கலீபாவினால் திமிஷ்கு நகருக்கு அழைக்கப்பட்டனர் என்றும் குறி்பபிடுகிறது. அத்துடன் 11 ஆம் நூற்றாண்டில் எழுதப்பட்ட *அக்பார் மஜ்மூஆ* என்னும் நூலில், மூசா எசுப்பானியாவுக்கு வந்து சேர்ந்த போது அவரை கண்ணியப்படுத்தும் வகையில் தாரிக் தன் குதிரையிலிருந்து இறங்கியதாகவும், அப்போது மூசா தன்னுடைய குதிரையின் சவுக்கால் தாரிக்கின் தலையில் அடித்ததாகவும் கூறப்பட்டுள்ளது.  
மற்றொரு முற்கால வரலாற்றாசிரியரான அல்-பலாதுரீ (9 ஆம் நூற்றாண்டு), மூசா தாரிக்கிற்கு ஒரு "கடுமையான மடல்" எழுதியதாகவும், பின்னர் இருவரும் சமரசம் செய்து கொண்டதாகவும் குறிப்பிடுகிறார்.
# தாரிக் இப்னு சியாத்

## சுலைமானின் மேசை

தாரிக்குக்கும் மூசாவுக்கும் இடையிலான பகைமையைப் பற்றிக் கூறப்படும் மிகப் பரவலான கதையொன்று சுலைமான் நபி அவர்களுக்குச் சொந்தமாயிருந்ததாகக் கூறப்படும் ஒரு சிறந்த தளபாடம் பற்றியதாகும். தங்கத்தினால் வார்க்கப்பட்டும், விலைமதிக்க முடியாதளவு பெறுமதி மிக்க நன் மணிகளால் அலங்கரிக்கப்பட்டும் இருந்த அது இஸ்லாமியர்களுக்கு முன்னர் எசுப்பானிய விசிகோத்தியர்களின் வசம் இருந்ததாகக் கூறப்படுகிறது.  
ரொடரிக்கின் மருமக்களில் ஒருவன் சரணடைந்த பின்னர், தாரிக் அம்மேசைக்கு உரித்தாளியானார். அது மூசாவினால் தவறிழைக்கப்படலாம் என அஞ்சிய தாரிக் அதன் கால்களில் ஒன்றை அகற்றிவிட்டு, பெறுமதி குறைந்த பொருட்களினால் அப்பகுதியை மீளமைத்ததாகக் கூறப்படுகிறது. பின்னர் அம்மேசை மூசாவின் கொள்ளைப் பொருட்களுடன் சேர்க்கப்பட்டு திமிஷ்கு நகருக்கு அனுப்பி வைக்கப்பட்டது.  
இவ்விருவரும் கலீபாவிடம் வந்து சேர்ந்த போது, தானே அம்மேசையைப் பெற்றுக் கொண்டதாகக் கூறி அதனை மூசா கலீபாவிடம் காட்டினார். அப்போது தாரிக் அதன் பெறுமதி குறைந்த காலை கலீபாவிடம் சுட்டிக் காட்டினார். அதற்கு மூசா கூறிய விளக்கம், தான் அதனைப் பெற்றுக் கொண்ட போது அது அப்படித்தான் இருந்தது என்பதாகும். அதன் பின்னர், தாரிக் அதன் உண்மையான காலைச் சமர்ப்பித்த போது, அது மூசாவிற்குச் சினமேற்படுத்தியது.  
எப்படியாயினும் மேற்படி கதை எதையும் கூறாமல், வெறுமனே *மேசை கலீபாவிடம் சமர்ப்பிக்கப்பட்டது* என்கிறார் அல்-பலாதுரீ.
# தாரிக் இப்னு சியாத்

## பெயரிடுகைகள்

- தாரிக் இப்னு சியாத் அகடமி, இன்வர் குரூவ் மேட்டுநிலம் மற்றும் பிளைன், மினசோட்டா.
- ஜிப்ரோல்டர்
# வீரபத்ர சிங்

**வீரபத்ர சிங் ** (*Virbhadra Singh*, சூன் 23, 1934 - சூலை 8, 2021) முன்னாள் இமாச்சலப் பிரதேச மாநில முதலமைச்சர் காங்கிரசு அரசியல்வாதியும் ஆவார். இமாச்சலப் பிரதேச முதல்வராக, 1983 முதல் 1990 வரையும், 1993 முதல் 1998 வரையும் 2003 முதல் 2007 வரையும் முன்னதாகப் பொறுப்பாற்றி உள்ளார். நடுவண் அரசிலும் பல்வேறு துறைகளில் அமைச்சராகப் பணியாற்றியுள்ளார். 1962, 1967, 1972, 1980 மற்றும் 2009களில் மக்களவை உறுப்பினராக இருந்துள்ளார்.
# வீரபத்ர சிங்

## வாழ்க்கை வரலாறு

வீரபத்ர சிங் இராசபுத்திர குடும்பமொன்றில் சிம்லா மாவட்டத்தில் உள்ள சாரஹானில் சூன் 23,1934இல் பிறந்தார். புசாகிர் மன்னரான சேர் பதம் சிங்கிற்கு வாரிசாகப் பிறந்து 1947ஆம் ஆண்டில், தமது 13வது அகவையில், சமத்தானத்தின் மன்னராக பதவி ஏற்றார்.  
சிங் தெகராடூனில் உள்ள கேனல் பிரவுன் கேம்பிரிட்ஜ் பள்ளியிலும் சிம்லாவிலுள்ள பிஷப் காட்டன் பள்ளியிலும் பயின்றார். பின்னர் தில்லியில் உள்ள செயின்ட் இசுடீபன் கல்லூரியில் இளங்கலைப் பட்டம் பெற்றார்.
# ஈசுவரமுனி

**ஈசுவரமுனி** என்பவர் வைணவ சமய ஆச்சாரியார். நாதமுனிகளின் மகன். ஆளவந்தாரின் தந்தை. நாதமுனிகள் இறக்குமுன் வைணவ மறையெழுத்து மந்திரத்தை **ஓம் நமோ நாராயணாய** தன் மாணவர்களான குறுக்கைக் காவலப்பன், உய்யக்கொண்டார் ஆகியோருக்குச் சொல்லிவைத்தார். தன் மகனாகிய ஈசுவர முனிக்குச் சொல்லவில்லை. ஈசுவரமுனி திருமந்திரத் திருவருள் பெறத் தகுதி இல்லாதவர் எனத் தந்தை கருதினார் போலும்.  
ஈசுவரமுனி தமது தந்தைக்கும் முன்பே இளமையிலேயே இறந்தார்.  
ஈசுவரமுனி செய்த தனியன் பாடல் நம்மாழ்வார் இயற்றிய திருவாய்மொழிக்கு உகந்த தனியனாக நாலாயிர திவ்வியப் பிரபந்தம் நூலில் இடம் பெற்றுள்ளது. அது:
:திருவழுதி நாடென்றும் தென்குருகூ ரென்றும்,
:மருவினிய வண்பொருநல் என்றும், - அருமறைகள்
:அந்தாதி செய்தான் அடியிணையே எப்பொழுதும்,
:சிந்தியாய் நெஞ்சே. தெளிந்து.
# ஈசுவரமுனி

## கருவிநூல்

- மு. அருணாசலம், தமிழ் இலக்கிய வரலாறு, பத்தாம் நூற்றாண்டு, பதிப்பு 2005.
# இமாச்சலப் பிரதேச முதலமைச்சர்களின் பட்டியல்

இந்தியாவின், இமாச்சலப் பிரதேச மாநில முதலமைச்சர்களின் பட்டியல்:
# இமாச்சலப் பிரதேச முதலமைச்சர்களின் பட்டியல்

## இமாச்சலப் பிரதேச முதலமைச்சர்கள்

| } |
| --- |
| 1 | யஷ்வந்த் சிங் பர்மார் | 8 மார்ச்சு1952 | 31 அக்டோபர்1956 | இந்திய தேசிய காங்கிரசு | 1699 நாட்கள் |  |
| --- | --- | --- | --- | --- | --- | --- |
| முதலமைச்சர் பதவி இல்லை | 31 அக்டோபர் 1956 | 1 சூலை 1963 | மாநிலம் ஒன்றியப் பகுதியாக மாற்றப்பட்டது. |  |  |  |
| 2 | யஷ்வந்த் சிங் பர்மார் [2] | 1 சூலை 1963 | 28 சனவரி 1977 | இந்திய தேசிய காங்கிரசு | 4961 நாட்கள் [மொத்தம் 6660 நாட்கள்] |  |
| 3 | தாக்கூர் ராம் லால் | 28 சனவரி 1977 | 30 ஏப்ரல் 1977 | இந்திய தேசிய காங்கிரசு | 93 நாட்கள் |  |
| - | 30 ஏப்ரல் 1977 | 22 சூன் 1977 | குடியரசுத் தலைவர் ஆட்சி |  |  |  |
| 4 | சாந்தகுமார் | 22 சூன் 1977 | 14 பெப்ரவரி 1980 | ஜனதா கட்சி | 968 நாட்கள் |  |
| 5 | தாக்கூர் ராம் லால் [2] | 14 பெப்ரவரி 1980 | 7 ஏப்ரல் 1983 | இந்திய தேசிய காங்கிரசு | 1148 நாட்கள் [மொத்தம் 1241 நாட்கள்] |  |
| 6 | வீரபத்ர சிங் | 8 ஏப்ரல் 1983 | 8 மார்ச்சு 1985 | இந்திய தேசிய காங்கிரசு | 700 நாட்கள் |  |
| 7 | வீரபத்ர சிங் [2] | 8 மார்ச்சு 1985 | 5 மார்ச்சு1990 | இந்திய தேசிய காங்கிரசு | 1824 நாட்கள் |  |
| 8 | சாந்தகுமார் [2] | 5 மார்ச்சு 1990 | 15 திசம்பர் 1992 | பாரதிய ஜனதா கட்சி | 1017 நாட்கள் [மொத்தம் 1985 நாட்கள்] |  |
| - | 15 திசம்பர் 1992 | 03 திசம்பர் 1993 | குடியரசுத் தலைவர் ஆட்சி |  |  |  |
| 9 | வீரபத்ர சிங் [3] | 3 திசம்பர் 1993 | 23 மார்ச்சு 1998 | இந்திய தேசிய காங்கிரசு | 1572 நாட்கள் |  |
| 10 | பிரேம் குமார் துமால் [1] | 24 மார்ச்சு 1998 | 5 மார்ச்சு 2003 | பாரதிய ஜனதா கட்சி | 1807 நாட்கள் |  |
| 11 | வீரபத்ர சிங் [4] | 6 மார்ச்சு 2003 | 30 திசம்பர் 2007 | இந்திய தேசிய காங்கிரசு | 1761 நாட்கள் [மொத்தம் 5857 நாட்கள்] |  |
| 12 | பிரேம் குமார் துமால் [2] | 30 திசம்பர் 2007 | 25 திசம்பர் 2012 | பாரதிய ஜனதா கட்சி | 1817 நாட்கள் [மொத்தம் 3624 நாட்கள்] |  |
| 13 | வீரபத்ர சிங் [5] | 25 திசம்பர் 2012 | 27 திசம்பர் 2017 | இந்திய தேசிய காங்கிரசு | 1824 நாட்கள் [மொத்தம் 7680 நாட்கள்] |  |
| 14 | ஜெய்ராம் தாகூர் | 27 திசம்பர் 2017 | 10 டிசம்பர் 2022 | பாரதிய ஜனதா கட்சி | நாட்கள் |  |
| 15 | சுக்விந்தர் சிங் சுகு | 11 திசம்பர் 2022 | பதவியில் | இந்திய தேசிய காங்கிரசு | நாட்கள் | } |
# தென் அமெரிக்காவின் சோழர்கள் (ஆராய்ச்சி நூல்)

**தென் அமெரிக்காவின் சோழர்கள்** என்பது மீ. மனோகரன் என்பவரால் எழுதப்பட்ட சோழர் மற்றும் தென் அமெரிக்க இன்கா மன்னர்களுக்கும் உள்ள ஒப்புமைகளை ஆய்ந்து சோழர் வழித்தோன்றல்களே இன்கா மக்கள் என்று வாதிடும் தமிழாய்வு நூலாகும். இந்நூலின் படி முதல் மற்றும் இறுதி அத்தியாயங்கள் தவிர்த்து மற்ற ஐந்து அத்தியாயங்களும் சோழர்களும் இன்காக்களும் ஒரே இனத்தவர்களே என்று வரலாற்று ரீதியாக நிறுவ முற்படுகிறது. அந்த அத்தியாயங்களும் உட்தலைப்புகளும்,
# தென் அமெரிக்காவின் சோழர்கள் (ஆராய்ச்சி நூல்)

## அத்தியாயங்கள்

1. கண்டுபிடித்தவரைக் கண்டுபிடித்தல்
1. புது உலகு காணப் புறப்பட்டோர்
1. வைக்கிங்குகளின் வழிவந்தோர்
1. அயரா அயர்லாந்தியர்
1. வேல்சு இளவ்ரசன்
1. காட்டலோனியக் கடலோடிகள்
1. பண்டை ரோமானியர்
1. புகழ்மிக்க பொனீசியர்
1. துணிவுமிக்க துருக்கியர்
1. அலைகடல் கடந்த எழுஞாயிறு நாட்டவர்
1. சீனர் சென்ற விதம்
1. இந்தோ-ஆரியரின் பங்கு
1. தவறுகளின் தந்தை
1. செவ்விந்தியரும் தென்னிந்தியரும்
1. கொண்டவையும் கொடுத்தவையும்
1. சமயம் தோற்றுவித்த சமுதாய நிலைகள்
1. மூடநம்பிக்கை சாய்த்த முடி
1. பள்ளிப் படைக் கோயில்கள்
1. கோயில்களும் குடிமக்களும்
1. தீவிரச் சமய ஈடுபாடு இழைத்த தீமை
1. செங்கதிர்ச் செல்வர்கள்
1. இயற்கையை வணங்கிய இயல்பினர்
1. கோயில் பல எடுத்த குல வேந்தர்
1. குலதெய்வத்தின் கோயிலுக்கு பொற்கொடை
1. தோற்றவர் கடவுளரை எற்றக் கொற்றவர்
1. ஆலயங்களும் ஆரணங்களும்
1. பேரரசர் தம் தனி வாழ்வில்
1. அரசியல் காரணமாய் அமைந்த மண உறவுகள்
1. உடன்கட்டை ஏறிய பெருங்கோப் பெண்டுகள்
1. இருநாட்டுக் கோடைத் திருவிழாக்கள்
1. பேரரசன் பிறந்த நாளோ! தெய்வத் திருநாளோ!
1. விழாக் காண உதவிய விண்ணியல்
1. திறன்மிகு ஆட்சிமுறை
1. நிருவாகப் பிரிவினை
1. தெரிப்பும் வரிவிதிப்பும்
1. அரசகுடும்பமும் ஆளுநர் நியமனமும்
1. அரியனை ஏறுமுன் அனுபவம்
1. பெருவழி கண்ட இருபெருவேந்தர்
1. அஞ்சல்துறை அமைப்பு
1. துணைத் தலைநகரம் தோற்றுவித்தோர்
1. ஏரிகளால் ஏற்றம்
1. சொல்லாராய்ச்சி சிந்திடும் சுடரொளி
1. ஒற்றுமையுடைய சொற்கள் சில
1. அய்யர் பற்றிய ஆய்வு
1. அமைச்சர் ஆரியச் சொல்லா?
1. பெருவின் பெயர்க் காரணம்
1. பெருஞ்சோழ மரபும் பெருவும்
1. பெரிதே புரிந்த பேரரசர்கள்
1. உயர்ந்த இடத்தில் இருந்தவர்கள்
1. பெரு சேர்ந்த சோழர் காலப் பெயர்கள்
1. பெருவும் பெரும்பெயர் ஊர்களும்
1. பண்பாட்டுப் பயணம்
1. பூம்புகார் தொடங்கி தூம்பேஸ் துறைமுகம் தொட்டு
1. கடாரம் கொண்டோர்
1. இந்தோனேசியா எங்கணும்
1. பிலிப்பைன்சுடன் பிணைப்புகள்
1. ஆஸ்திரேலியப் பழங்குடிகலும் திராவிடர்களும்
1. மயோரிகளின் மண்ணில்
1. மலரும் மாலையும் மருவிடும் தீவினில்
1. ஈஸ்டர் தீவின் இணையற்ற சிலைகள்
1. விசித்திரத் தீவின் சித்திர எழுத்துகள்
1. கலபாகோஸ் கரையில்
1. ஒப்பியல் ஆய்வு உணர்த்திடும் உண்மைகள்
1. பூர்வதேசம் எனும் புதிர்
1. இலெமூரியா நூலாசிரியரின் மதிப்பீடு
1. சோவியத் அறிஞர் கொள்கை
1. சோழன் என்னும் பெயருக்குச் சொந்தக்காரர்கள்
1. வீழ்ச்சியும் விளக்கமும்
# 2012 தில்லி கும்பல்-வல்லுறவு வழக்கு

**2012 தில்லி கும்பல்-வன்புணர்வு வழக்கு** (*2012 Delhi gang rape*) என்பது தில்லியில் இயன்முறை மருத்துவம் பயிலும் மாணவி ஆறு நபர்களால் பேருந்து ஒன்றில் வன்புணர்வுக்கு உள்ளாக்கப்பட்டதைக் குறிக்கிறது. அவரும் அவரது ஆண் நண்பரும் திரைப்படம் பார்த்துவிட்டு இரவு 9.30 செயற்கைச் சுவாச எந்திர உதவியுடன் இருந்த அவர், மிகவும் ஆபத்தானக் கட்டத்தில் 2012 திசம்பர் 26 அன்று சிங்கப்பூரில் உள்ள மவுண்ட் எலிசபெத் மருத்துவமனைக்கு கொண்டுசெல்லப்பட்டார். சிகிச்சை பலனளிக்காத நிலையில் 2012 திசம்பர் 29 அன்று உயிரிழந்தார். இவரின் பெயர் சோதி சிங் என்று இவரது தாய் 2015 திசம்பர் 16 அன்று கூறினார்.
# 2012 தில்லி கும்பல்-வல்லுறவு வழக்கு

## பொதுமக்கள் போராட்டம்

இச்சம்பவம் எதிர்த்து நாடு முழுவதும் மக்கள் தெருக்களில் போராட்டங்களை நடத்தினர். தில்லியில் குடியரசு மாளிகை அருகில் நடைபெற்ற போராட்டத்தைக் கட்டுப்படுத்த வஜ்ரா வாகனத்தைக் கொண்டு போராட்டக்காரர்கள் மீது தண்ணீர் பீய்ச்சியடிக்கப்பட்டது. கண்ணீர்புகை குண்டுகளும் உபயோகிக்கப்பட்டன. இச்சம்பவத்தில் காவல்துறைக் காவலர் ஒருவர் உயிரிழந்தார். இச்சம்பவத்தைத் தொடர்ந்து பிரதமர் நாட்டு மக்களுக்கு உரையாற்றினார். இப்பாலியல் வன்முறைக்குப் பிறகு கற்பழிப்பு வழக்குகளில் அதிகபட்ச தண்டனையான மரண தன்டனை வழங்கவேண்டும் என்று பல்வேறு அரசியல் கட்சிகளும் வலியுறுத்தின..
# 2012 தில்லி கும்பல்-வல்லுறவு வழக்கு

## குற்றவாளிகள் கைது

1. பேருந்து ஓட்டுநர் ராம்சிங்,
1. ராம்சிங்கின் சகோதரர் முகேஷ்சிங்,
1. வினய்ஷர்மா (உடற்பயிற்சியாளர்),
1. பவன் குப்தா (பழ விற்பனையாளர்),
1. அக்சய் குமார் சிங் தாகூர் (பேருந்து உதவியாளர் (கிளினர்))
1. ஒரு சிறுவன்
என ஆறு நபர்களும் கைது செய்யப்பட்டு சிறையிலடைக்கப்பட்டனர். 11 மார்ச் 2013இல் ராம்சிங் திகார் சிறையில் தூக்குமாட்டி இறந்துவிட்டார். 31 ஆகத்து 2013 அன்று இளம் குற்றவாளிக்கு தண்டனை கிடைத்தது, 13 செப்டம்பர் 2013 அன்று மற்ற நால்வருக்கும் தூக்கு தண்டனை கிடைத்தது. 2014 மார்ச்-சூன் மாதம் மேல்முறையீடு செய்ததில் தூக்குதண்டனை நிறுத்திவைக்கப்பட்டுள்ளது. தில்லி காவல்துறை கூற்றுப்படி ராம்சிங்கும், இளம் குற்றவாளியும் ஜோதி சிங்கை மிக மோசமாக தாக்கினார்கள்.
# 2012 தில்லி கும்பல்-வல்லுறவு வழக்கு

## இளம் குற்றவாளி

வல்லுறவில் குற்றம்சாட்டப்பட்டு தண்டனை அனுபவித்த இளம் குற்றவாளி மூன்று ஆண்டு சிறுவர் சீர்திருத்தப்பள்ளியில் தண்டனையாக இருந்தார். இளம் குற்றவாளிகள்(18 வயதுக்கு குறைவானவர்கள்) 3 ஆண்டுகளுக்கு மேல் தண்டனை பெற முடியாது. குற்றம் நடந்த போது இவருக்கு 18 வயது முடியவில்லை. 2015 டிசம்பர் 20 ஞாயிறு அன்று விடுதலை செய்யப்பட்டார். பின் அவரின் பாதுகாப்பு கருதி அரசு சாரா அமைப்பிடம் ஒப்படைக்கப்பட்டார்.
# 2012 தில்லி கும்பல்-வல்லுறவு வழக்கு

## உயிரிழப்பு

சிங்கப்பூரிலுள்ள மருத்துவமனையில் அந்த மாணவிக்கு செயற்கை சுவாசம் அளிக்கப்பட்டு வந்த நிலையில் உடலில் முக்கிய உறுப்புகள், மூளை செயல் இழந்ததை அடுத்து சிகிச்சை பலனின்றி உயிரிழந்தார். 29 திசம்பர் 2012 அன்று இந்திய நேரப்படி அதிகாலை 2.15 மணிக்கு அந்த மாணவியின் உயிர் பிரிந்தது.
# 2012 தில்லி கும்பல்-வல்லுறவு வழக்கு

## தண்டனை

குற்றம் நடக்கும் போது 17 வயது உடையவர் சிறுவனாக கருதப்பட்டு 3 ஆண்டுகள் சீர்திருத்தப்பள்ளியில் இருக்கும்படி தண்டனை அளிக்கப்பட்டார். சிறுவர்கள் குற்றம் செய்தால் 3 ஆண்டுகள் என்பது தான் அதிகபட்ச தண்டனை ஆகும். இராம் சிங் சிறையிலேயே தூக்கிட்டுக்கொண்டார் தில்லி விரைவு உயர்நீதிமன்றத்தில் நடந்த வழக்கில் நால்வர் (முகேஷ் சிங், வினய் சர்மா, பவன் குப்தா) தூக்கு தண்டனை பெற்றனர், பேருந்து உதவியாளர் அக்சய் குமார் குற்றத்திலிருந்து விடுவிக்கப்பட்டார். சில செய்தி தளங்கள் அக்சய் குமாருக்கும் தூக்கு தண்டனை கிடைத்தது என்கின்றன. அக்ஷய் தாகூர், வினய் சர்மா, பவன் குப்தா, முகேஷ் ஆகிய 4 பேரும் தங்களுக்கு விதிக்கப்பட்ட தூக்குத் தண்டனையை எதிர்த்து, தில்லி உயர்நீதிமன்றத்தில் மேல்முறையீடு செய்தனர். அந்த மேல்முறையீட்டை தள்ளுபடி செய்த உயர் நீதிமன்றம், 2015-ஆம் ஆண்டு 4 பேரின் தூக்கை உறுதிப்படுத்தியது. இதையடுத்து, நால்வரும் உச்ச நீதிமன்றத்தில் மேல்முறையீட்டுக்கு சென்றனர். அங்கு சுமார் ஓராண்டு காலமாக நீதிபதிகள் தீபக் மிஸ்ரா, ஆர். பானுமதி மற்றும் அசோக் பூஷண் அமர்வு இவ்வழக்கை விசாரித்தது. இறுதியாக 5 , மே 2017 இல் , தீர்ப்பு வழங்கப்பட்டது. அரிதினும் அரிதான வழக்காக இது கருதப்பட்டு தூக்கு தண்டனையை உச்ச நீதிமன்றம் உறுதிப்படுத்தியது. அதன்பின் கடைசியாக ஆளுநர், உள்துறை அமைச்சகம், குடியரசுத் தலைவருக்கு கருணை மனு அனுப்பி பார்த்தனர். அதுவும் குற்றவாளிகளுக்கு பலன் அளிக்கவில்லை. அதன்பின் மீண்டும் சர்வதேச நீதிமன்றம் வரை சென்றார்கள். ஆனால் அதுவும் குற்றவாளிகளுக்கு சாதகமாக அமையவில்லை.
# 2012 தில்லி கும்பல்-வல்லுறவு வழக்கு

## தண்டனை நிறைவேற்றம்

பின்னர் மார்ச் 20, 2020 அன்று அதிகாலை 5.30 மணிக்கு தூக்கு தண்டனையை நிறைவேற்ற நாள் குறிக்கப்பட்டது. அன்றும் கூட குற்றவாளி பவன் குப்தா சார்பில் தொடுக்கப்பட்ட வழக்கு தில்லி உயர்நீதிமன்றத்தில் நடந்தது. அதன்பின் உச்ச நீதிமன்றத்திற்கு இந்த வழக்கு சென்றது. அதிகாலை 2.30 மணிக்கு இந்த வழக்கு விசாரணை அவசர அவசரமாக நடந்தது. அன்று இந்த வழக்கில் உச்ச நீதிமன்றம் அதிகாலை 3.30 மணிக்கு தீர்ப்பை வழங்கியது. அதில் 4 குற்றவாளிகளின் கருணை மனுவை நிராகரித்தது தவறு இல்லை என்றும் அவர்களை தூக்கில் போடுவதற்கு தடை விதிக்க முடியாது என்றும் தூக்கு தண்டனையை இன்றே நிறைவேற்றலாம் என்றும் உத்தரவிட்டது.  
பின்னர் அதிகாலை 5.30 மணிக்கு குற்றவாளிகளான அக்சய் குமார் சிங், வினய் குமார் சர்மா, பவன் குப்தா, முகேஷ் சிங் ஆகிய நான்கு பேரும், தில்லி திகார் சிறையில் தூக்கிலிடப்பட்டனர்.